David er en varm og gavmild vært. Hans hus ligger i hjertet af Twickenham lige ned til floden og med en hyggelig gågade bagved med restauranter, pubs og cafeer. David viste os nabolaget og også hvor vi kunne finde busstoppestedet til Heathrow lufthavn, når vi skulle hjem - det ligger få hundrede meter fra huset. Beliggenheden er super i forhold til at kunne gå frem og tilbage til Twickenham stadium, hvor vi var i forbindelse med en koncert. Om morgenen inden vi rejste var der lækkert hjemmebagt brød og te/kaffe, som vi nød!